tomron87/hebrew-wikipedia-sentences-corpus huggingface dataset:
בשנת 1940 נכנעה בלגיה, והכוחות הבלגים ששירתו עם בעלות הברית הסתכנו בהאשמה בבגידה אם ישובו לארצם.
האישומים בוטלו רק בשנת 1948.
לאחר המלחמה, היוו הכוחות הבלגים את ליבתו של גדוד הקומנדו השני.
הוקמה באוגוסט 1942 בפיקודו של קפטן רולב האוג.
הפלגה הורכבה מפליטים שהוחזרו לבריטניה לאחר פשיטות קומנדו וממלחים שמצאו עצמם מחוץ לנורווגיה לאחר פלישת גרמניה לנורווגיה.
הוקמה לראשונה באוגוסט 1942 כפלגת הקומנדו העצמאית הראשונה.
היא שולבה בקומנדו מספר 10 באוקטובר 1942, תחת פיקודו של קפטן סמרוקובסקי.
היו בה שבעה קצינים ו־84 לוחמים.
פלגה מס' 7 (הים תיכונית / היוגוסלבית)
הפלגה הוקמה במאי ,1943 לאחר שזוהה צורך בדוברי איטלקית.
מפקד הפלגה היה קפטן קואטס.
קשיים במציאת לוחמים דוברי איטלקית בצבא הבריטי הובילו לכך שהמנהל המבצעי המיוחד הציע סלובנים דוברי איטלקית מהצבא היוגוסלבי המלכותי.
הפלגה מנתה שני קצינים ו־20 לוחמים והוא שונה לשם הפלגה היוגוסלבית מספר 7.
הוקמה בשנת 1943 מ־45 אנשי גדוד חיל הרגלים הימי שהוצב בלבנון, ומגברים שנכלאו ושוחררו בספרד.
שני הכוחות הצרפתים שולבו בפיקודו של קיפר וכונו "באטרילון דה פוסילייר 1 מרינס קומנדו" ("גדוד הקומנדו הראשון של הרובים הימיים").
מפקד הכוחות, קפטן צ'ארלס טרפל, נהרג בפעולה עם חמישה מאנשיו בסיור על חופי הולנד ב־28 בפברואר 1944.
לוחמי היחידה פעלו, בדרך כלל, כמתורגמנים וחוקרים ביחידות שאליהן צורפו.
הפעולה הראשונה בה השתתפו אנשי הקומנדו הייתה הפשיטה על דייפ (מבצע היובל) ב־19 באוגוסט 1942. לוחמי פלגה מס' 3 אספו מסמכים גרמניים מבניין העירייה, והעבירו פרנקים צרפתיים להתנגדות הצרפתית המקומית.
פלגה מס' 1 (צרפתית) צורפה לפלגה מס' 3 ולקומנדו מספר 4, כמתורגמנים, ופעלו באיסוף מידע ושיכנוע צרפתים לחזור איתם ולהתגייס לכוחות הצרפתיים החופשיים.
הלוחמים שצורפו לקומנדו מספר 4 סייעו בתפיסת סוללת התותחים של הס.
רוב הלוחמים מקומנדו מספר 3 נתפסו במהלך הנחיתות.
הלוחמים מפלגה מס' 3 נהרגו ושניים נתפסו ולא נודע עליהם מאז.
בין הצרפתים מפלגה מס' 7 שנתפסו היו רב־סמל מונטאייזר ורב"ט סזאר.
מונטאילאור הוצא להורג תחת צו הקומנדו שהוציא אדולף היטלר, אך סזאר הצליח לשכנע את הגרמנים שהוא קנדי צרפתי, ובסופו של דבר ברח וחזר לאנגליה.
בתחילת 1943 פעלה הפלגה הנורווגית מס' 5 עם קומנדו מספר 12 ומספר 14 בפשיטות בחוף נורווגיה מבסיסם בלרוויק באיי שטלנד.
פלגה מס' 3 השתתפה בנחיתות בסיציליה (מבצע האסקי) תחת קומנדו 40 (הנחתים המלכותיים) ותחת קומנדו 41 ובהמשך בנחיתות באיטליה.
החל מיולי נערכה סדרת פשיטות, על ידי לוחמים משתי הפלגות הצרפתיות ופלגה מס' 3 - פלגה X, על חופי צרפת וארצות השפלה.
שנקראו מבצע פורפר, מבצע צנים ומבצע טרבראש.
מטרת המבצעים הייתה ביצוע סיורים מודיעיניים הנדסיים מקדימים בחוף, לצורך הבאת תמונות ודוגמאות של מוקשים ומכשולים.
באחת הפשיטות הללו נלכד סגן ג'ורג' ליין, יליד הונגריה, ונלקח לתחקור אצל מרשל רומל.
ליין האמין שהוא לא הוצא להורג בזכות פגישתו עם רומל.
בסך הכל דווחו 12 לוחמים כנעדרים במהלך הפשיטות ורק חמישה אותרו.
הקומנדו ביצע פעולות מוצנחות בקנה מידה קטן יחד עם פלגה מס' 4 (PARA) מקומנדו מספר 12 בספטמבר.
בנובמבר הצטרפו הפלגה הבלגית מס' 4 והפלגה הפולנית מס' 6 לבריגדת המבצעים המיוחדים ה-2 באיטליה.
הפולנים כבשו בעצמם כפר בשליטה גרמנית כשה־2/6th Battalion Queen's Regiment איחר לשטח הכינוס.
מאוחר יותר באותה שנה נשלחה הפלגה ההולנדית מס' 2 למזרח הרחוק, יחד עם קומנדו מספר 5 של חיל הנחתים, ופעלה מאחורי קווי האויב היפני בארקן שבבורמה.
בינואר 1944 נשלחו הפלגה הבלגית מס' 4 והפלגה היוגוסלבית מס' 7, שעבדו תחת חטיבת השירות המיוחד השני, לים האדריאטי לסייע לפרטיזנים היוגוסלבים.
חילוקי דעות פוליטיים בפלגה היוגוסלבית ועוינות מצד הפרטיזנים הובילו לפירוקה.
פלגה מס' 4 עבדה עם שייטת הסירות החמושות של האי ויס ופשטה על סירות אויב.
באפריל 1944 עזבה פלגה מס' 6 הפולנית את הקומנדו והועברה לצבא אנדרס.
בהמשך השתתפה פלגה מס' 6 בתקיפה הפולנית על מונטה קאסינו.
עד לנחיתות הפלישה לנורמנדי העביר הקומנדו את הפלגות היוגוסלבית, הפולנית ושתי הפלגות הצרפתיות לקומנדו מספר 4 בחטיבת השירות המיוחד הראשון, והן נחתו בחוף סורד.
פלגה מס' 3 חולקה בין שמונה יחידות הקומנדו האחרות שהשתתפו בנחיתות.
הכוחות הצרפתיים, אשר מנו 185 איש, נחתו באגף השמאלי של חוף סורד במהלך הגל השני, אך רק 144 מתוכם הצליחו להגיע לנקודת הכינוס, כחצי קילומטר בתוך החוף.
מטרתם הייתה קזינו ריבה בלה באויסטרהאם.
כשהגיעו לקזינו לא הצליח הקומנדו הצרפתי החמוש בחימוש קל לפרוץ לבניין מבוצר, וטנק שרמן סייע לכח.
בגזרה אחרת של הנחיתות, רב"ט פיטר מאסטרס מפלגה מס' 3, שפעל עם קומנדו מספר 6, הצטווה ללכת ברחוב הראשי של מה שנראה כפר נטוש, מתוך מטרה שימשוך אש כדי לזהות היכן מסתתרים הגרמנים.
בלילה של D-DAY חצו כוחות חטיבת השירות המיוחד הראשון, כולל גורמי קומנדו מספר 10, את נהר האורן והתחפרו בחיפוי על האגף השמאלי של הדיוויזיה המוטסת השישית.
במשך שלושת החודשים הבאים ביצעה פלגה מס' 3 סיורים מקדימים מעבר לקווי האויב.
מפקד הפלגה סרן בריאן הילטון-ג'ונס נלכד בניסיון להוביל את לוחמי ההתנגדות דרך הקווים.
חלק מהלוחמים נתפסו והפכו לשבויי מלחמה ואחרים נחשבו כנעדרים.
מאוחר יותר שוחרר היילטון-ג'ונס מהשבי על ידי קומנדו מספר 46 (הנחתים המלכותיים) כשלכדו בית חולים שדה גרמני בפונט-ל'אווק.
כאשר הגיעו בעלות הברית לנהר הסן הצטמצמה הפלגה הצרפתית המקורית ל־40. המספרים בשורות הפלגה הצרפתית התמלאו במהירות על ידי לוחמים שהחלו להתאמן כפלגה צרפתית מס' 7 (המספר 7 נשאר פנוי לאחר פירוק הפלגה היוגוסלבית).
באמצע שנת 1944 חזרה הפלגה ההולנדית מס' 2 לאירופה.
משימתה הראשונה ביבשת אירופה הייתה מבצע מרקט גארדן 17 בספטמבר 1944. הפלגה חולקה בין שלוש חטיבות צניחה.
12 גברים הוקצו לדיוויזיה המוטסת הראשונה הבריטית, 11 הוקצו לדיוויזיה המוטסת ה־82, חמישה הוקצו לדיוויזיה המוטסת ה־101 ושלושה הוקצו למטה החיל המוטס הראשון.
חמישה נוספים הוקצו לדיוויזיה ה־52 (שפלה), שהייתה אמורה להיות מוטסת לאזור כשנמל התעופה של דילן יכבש, אך בסופו של דבר הם הגיעו למטה צוות חיל האוויר הבריטי הראשון.
הפלגה הבלגית מס' 4 חזרה לאנגליה ביוני, ונבחרה לכבוש את האי הצרפתי איל דה יו, אך הבינה במהלך סיור שהגרמנים כבר עזבו את האי.
הפלגה עברה ליבשת אירופה והצטרפה לחטיבת הקומנדו הרביעית בתקיפה האמפיבית באי וולשרן (מבצע התאהב).
בתקיפה על וולשרן היווה כח בפיקוד סגן אלוף לייקוק את הריכוז הגדול ביותר של אנשי קומנדו מספר 10 מאז מסדר ההקמה.
מטה וכח פלגה מס' 3 והפלגה ההולנדית מס' 2 עם מטה חטיבת הקומנדו הרביעית.
הפלגה הצרפתית מס' 2 ומס' 8, עם קטע מהפלגה ההולנדית מס' 2 עם קומנדו מספר 4. בקומנדו מספר 41 (רויאל מארין) היו פלגה מס' 4 הבלגית ומס' 5 הנורווגית.
בחודש דצמבר הצטרפה הפלגה הצרפתית מס' 7, שהשלימה את הכשרתה, לשני הכוחות הצרפתיים האחרים ששירתו בקומנדו מספר 4.
מינואר עד מרץ שלוש הפלגות הצרפתיות ביצעו פשיטות על האי Schouwen-Duiveland כדי למנוע מהגרמנים להשתמש באי לביצוע פעולות נגד אנטוורפן.
בפברואר ביקש הפיקוד הנורווגי שפלגה מס' 5 הנורווגית תשתתף בשחרור נורווגיה.
הכוחות הועברו לצבא הנורווגי בסוף אפריל.
הם הוטסו לשוודיה לבושים כאזרחים כדי להצטרף לחטיבה הנורווגית החופשית שהייתה מוכנה לחצות את הגבול אם הגרמנים בנורווגיה יסרבו להיכנע.
הפעולה הגדולה הבאה בה השתתפו אנשי קומנדו מספר 10 הייתה חציית נהר הריין (מבצע שוד) ואז חציית נהר ווזר.
הכוח העיקרי היה חטיבת הקומנדו הראשונה עם לוחמי פלגה מס' 3 (X Troop).
ב־1945 הוכשרו שתי פלגות בלגיות חדשות בבית הספר לקומנדו והוקמו פלגה מס' 9 ופלגה מס' 10, שהוכנסו, יחד עם פלגה מס' 4, תחת פיקוד חטיבת נ"מ 80. הפלגה הבלגית מס' 10 שחררה את מחנה הריכוז נוינגמה.
לאחר סיום המלחמה, ב-4 בספטמבר 1945, פורק קומנדו מספר 10. רבים מלוחמי פלגה מס' 3 (X Troop) המשיכו לבצע מבצעים רגישים וסודיים באזור הכיבוש.
במקביל לפירוק קומנדו מספר 10 פורקו שאר יחידות הקומנדו של הצבא הבריטי, ותפקיד הקומנדו העובר לנחתים המלכותיים.
מבין המדינות המערביות ששירתו בקומנדו מספר 10 רק נורווגיה לא פיתחה כוח קומנדו מתוך היחידה.
הכוחות הצרפתיים הם הבסיס ל־Naval commandos.
הפלגה ההולנדית היא הבסיס של Korps Commandotroepen והכוחות הבלגיים הם קודמיהם של ה־Para-Commando Brigade.
אותות הקרב הבאים הוענקו ליחידה במהלך מלחמת העולם השנייה.
קוממוטו (ביפנית: 熊本) היא עיר במרכז האי קיושו ביפן ובירת המחוז הקרוי על שמה.
העיר שוכנת כ-93 ק"מ דרום-מזרחית לעיר פוקואוקה.
נכון ל-1 באוגוסט 2021 התגוררו בעיר כ-738 אלף תושבים, כשהצפיפות בה הייתה 1,891 נפש לקילומטר רבוע, על שטח של 390.92 קילומטרים רבועים.
בקוממוטו רבתי (熊 本 都市 圏) הייתה אוכלוסייה של כ-1.461 מיליון תושבים, לפי מפקד האוכלוסין של שנת 2000. נכון לשנת 2010, אזור התעסוקה במטרופולין בקוממוטו הוא בעל תוצר של 39.8 מיליארד דולר.
העיר אינה נחשבת לחלק ממטרופולין פוקואוקה-קיטקיושו אף על פי שהיא גובלת בהן.
החל מתאריך 1 באפריל 2012 מוקנה לקוממוטו מעמד רשמי של עיר (דבר המצריך אוכלוסייה של לפחות חצי מיליון תושבים).
קומנדדור (בספרדית: Comendador) היא עיר המשמשת כבירת מחוז אליאס פיניה במערב הרפובליקה הדומיניקנית.
נכון לשנת 2012, אוכלוסיית העיר מונה 43,894 תושבים.
העיר נוסדה בשנת 1868 ונקראה על שם מייסדה שכונה "הקומדדור של לארס".
ב־29 בנובמבר 1930 שונה שם העיר ל"אליאס פיניה", אך מאז ה־29 במאי 1972 שמה הוא כבמקור – "קומנדדור".
העיר ממוקמת במערב הרפובליקה הדומיניקנית, על הגבול עם האיטי.
בירת האיטי פורט-או-פרנס ממוקמת כ־60 קילומטרים מדרום־מערב ובירת הרפובליקה הדומיניקנית סנטו דומינגו נמצאת כ־180 קילומטרים מדרום־מזרח.
כביש היוצא מהעיר לכיוון דרום־מזרח מתחבר לכביש לכיוון הבירה סנטו דומינגו.
כביש נוסף יוצא דרומה לכיוון אגם אנריקיו.
כביש זה, המשמש כמעין כביש גבול, מפותל וצר מאוד.
מעבר הגבול, הנמצא במערב העיר, מקשר את קומנדדור עם העיר מירבלה בהאיטי.
ממירבלאיס יוצאים כבישים לאזורים מרכזיים בהאיטי.
קוֹמֶנְסָלִיזְם (בעברית מכונה גם: סְמוּכָנוּת) הוא סוג של סימביוזה (צַוותאוּת) בין שני יצורים חיים (אורגניזמים) ובה יצור אחד מפיק תועלת מן השיתוף עם השני, מבלי להועיל או להזיק לו.
לפיכך סמוכנות שונה מהדדיות (מוטואליזם; מצב שבו שני היצורים מפיקים תועלת זה מזה), מאמנסליזם (אָלֵלוֹפַּתְיָה; מצב שבו מין אחד מזיק לשני מבלי להפיק ממנו תועלת) ומטפילוּת (במצב זה צד אחד נהנה מהשיתוף ובד בבד פוגע בשני).
מארח הסְמוכן (הפונדקאי), אשר אינו מפיק תועלת מן השיתוף ולא ניזוק.
הסמוכן נהנה מהפונדקאי ללא גרימת נזק.
לדוגמה, אפיפיטים, צמח נפוץ בג'ונגלים, נאחזים בצמחים אחרים אך אינם מזיקים להם.
אורַח חייהם מאפשר להם להגיע אל האור מבלי לגדול בקרקע, ובעזרת שורשי אוויר הם קולטים את המים מהאוויר הלח שסביבם.
את המלחים הם קולטים מאבק ומעפר המצטבר בחריצים שבקליפות העצים.
את המילים סְמוּכָנוּת וסְמוּכָן חידשה האקדמיה ללשון העברית בשנת 2009 בהשראת הביטוי "סָמוּךְ על שולחנו של-", כגון "גדול וסמוך על שֻלחן אביו – זהו קטן, קטן ואינו סמוך על שֻלחן אביו – זהו גדול..." (בבא מציעא יב ע"ב).
באומנות, קוֹמְפּוֹזִיצְיָה היא תוצר היחסים הנדירים בין אובייקט לבין מסגרת היצירה האמנותית, וכן בין האובייקטים השונים בתוך היצירה.
הקומפוזיציה היא אמצעי מבע דומיננטי בכל תחומי האמנות החזותיים, במוזיקה, בקולנוע ובאמנויות הבמה.
בבחירת הקומפוזיציה ממקם היוצר את האובייקטים ביצירה על מנת לכוון את האדם שנחשף ליצירה לנושאים מרכזיים ביצירה.
למשל, אובייקטים היוצרים קווים ישרים, אלכסוניים או גליים יכולים לשמש על מנת להוביל את העין למוקדים מרכזיים בציור ובצילום.
פירוש המילה קומפוזיציה הוא מיקום-יחד (com-position).
בתחומי האומנות החזותית העוסקים בדו-ממד (צילום, ציור וכדומה) מתייחס מושג הקומפוזיציה ליחסים בין האובייקטים ובין מסגרת היצירה.
האובייקטים ביצירה הם קווים, צורות, דימויים וצבע, שיוצרים ביטויים מוחשים או מופשטים.
האובייקטים השונים מודבקים, מודפסים, מצוירים או מוטבעים ביצירה.
גם הרקע של היצירה משתתף ביצירת הקומפוזיציה.
ביצירות מסוימות ניתן לראות קומפוזיציה החורגת מגבולות המסגרת הפורמלית של היצירה.
בתחומי האמנות החזותית העוסקים בתלת-ממד (פיסול, אדריכלות וכדומה) אין מסגרת פיזית התוחמת את היצירה, אך ניתן לתאר מרחב המכיל את היצירה ואליו מתייחסים האובייקטים.
האובייקטים עשויים מחומרים שונים המרכיבים יחדיו דימויים מופשטים או מוחשיים בעלי נפח.
לעיתים יוצרים האובייקטים ביניהם חללים אשר באדריכלות הם אלו המשמשים את בני האדם.
הקומפוזיציה באה לידי ביטוי ביחס האובייקטים למרחב בו הם נמצאים.
כמובן, כמו בדו-ממד, יש ליחס בין האובייקטים לבין עצמם תפקיד ביצירת הקומפוזיציה, כמו יחסם למרחב.
בתחום אמנויות הבמה (מחול, תיאטרון וכדומה) מסגרת היצירה היא בדרך כלל הבמה עצמה.
באופן זה השחקנים עצמם מהווים את המרכיב הדומיננטי בקומפוזיציה ולכן הקומפוזיציה משתנה תוך כדי המופע.
בנוסף לשחקנים, גם התפאורה משפיעה על הקומפוזיציה, בעיקר באמצעות יצירת מסגרות פנימיות.
סרט קולנוע, בסופו של דבר, מורכב מרצף של פריימים, המתחלפים האחד בשני בקצב מהיר, היוצר אשליה של תמונה נעה.
לפיכך, כל הכתוב לעיל בנוגע לקומפוזיציה בתחום האמנות החזותית, נכון גם לתחום הקולנוע - ברמה של הפריים הבודד.
מאחר שזה בלתי אפשרי לצלם פריים בודד, המושג קומפוזיציה הורחב והוא מתייחס גם לשוט.
לפיכך, שוט פתוח ושוט סגור הם שוטים, אשר בהם הקומפוזיציה היא פתוחה וסגורה (בהתאמה).
בתהליך הפוסט-פרודקשן בקולנוע ובטלוויזיה - האלמנטים שיוצרים את הקומפוזיציה יכולים להתווסף אל הצילום בדיעבד באמצעות אפקטים מיוחדים.
עשייה קולנועית זו נעשית על ידי אנשי קומפוזיטינג.
תפקידם הוא לקחת כמה קטעי סרטים, לחתוך אותם באמצעות תוכנות כמו פרימייר פרו ולחברם יחד.
לדוגמה, חיבור תמונה של מדבר שומם, תמונה של מטוס קרב נוסק במהירות ותמונה שלישית של ציפורים מבוהלות, מחוברות יחד לאחר התאמת הצבעים ומצורפות לתמונה חדשה (שלא הייתה במציאות).
במוזיקה האלמנטים שיוצרים את הקומפוזיציה הם התווים עצמם, והקומפוזיציה היא אופן סידור התווים על פני ציר הזמן.
משום כך, המושג קומפוזיציה במוזיקה מתייחס גם לעצם הלחנת היצירה המוזיקלית.
ביצירת קומפוזיציה נחלק לרוב את הציור או הצילום לשלושה חלקים:
נושא – האלמנט החשוב ביותר בתמונה.
לצופה צריך להיות כי זהו הנושא הראשי שסביבו מצולמת התמונה.
נשוא – אלמנט משלים או מתחרה לנושא הראשי.
יש להקפיד שהנשוא לא "יגנוב" את תשומת הלב מהנושא, ושתרומתו לתמונה תהיה תרומת מידע לצופה על הנושא או השלמת זווית נוספת של הנושא.
רקע – הרקע לא פחות חשוב מהנושא בצילום.
אומנם, רבים לא שמים לב מה נמצא מאחורי הנושא אותו הם צילמו הרגע, אבל הרקע יכול לקחת תמונה בינונית ולהפוך אותה לתמונה טובה.
הרקע ישלים את הנושא ולא יגנוב תשומת לב.
קביעת נקודת המבט ממנה מציירים או מצלמים את האובייקט
בחירת צורת המסגרת והיחס בין אורכה ורוחבה
מיקום האובייקט ביחס למסגרת ולאובייקטים האחרים
כאשר האוריינטציה של האובייקט היא כלפי המרכז יוצרת חוויה של כניסה אל הקומפוזיציה, בהשאלה ניתן לומר שהוא אינו לוקח חלק במתרחש, בין אם הוא צופה מהצד או שהוא במהלך תנועה למרכז.
אם האוריינטציה שלו היא לכיוון ההפוך מהמרכז, ניתן לומר שהוא מתרחק מההתרחשות ומנוכר כלפיה, סיים את הפעילות בה או נכנס לעבר סיטואציה חדשה.
אם האובייקט פונה לעבר המתבונן, בין אם הוא צד או במרכז, הוא לא נותן אינדיקציה לכניסה או יציאה, והוא חלק אלמנטרי מן הסצנה בה הוא משולב.
אובייקט מקביל אל מישור המסגרת, אל כיוון הקהל, או אל מחוץ למרחב התלת־ממדי יכול ליצור קשר עם הצופה או להראות כאילו הוא מתקרב אליו.
אוריינטציה לכיוון ההפוך תיצור תחושה הפוכה.
אם האובייקט פונה לכיוון מסוים המוכל בתוך המסגרת הצופה יקבל תחושה כי האובייקט אדיש אליו.
אובייקט המופיע בכיוון אלכסוני יוצר תחושה של תנועה.
חלוקת המסגרת לרשת היוצרת תשעה מרובעים מקובלת כנקודת התחלה טובה ליצירת קומפוזיציה.
כמובן, אין הדבר כלל מחייב וניתן לסטות ממנו.
קיימים שני יחסים מקובלים לחלוקת המסגרת לתשע.
יחס אחד הוא יחס הזהב (יחס של 1:1.618 המוכר כיחס נפוץ בטבע ומיחסים אליו איכות אסתטית), ואילו השני הוא חלוקה לחוק השלישים, כלומר חלוקה לשלישים היוצרת תשעה מרובעים שווים.
חלוקה זו היא בעצם גרסה פשוטה ליחס הזהב.
בחלוקות אלו, ניתן לזהות ארבעה מוקדים הנובעים ממפגשי הקווים המחלקים את המסגרת.
שימוש בחלוקה ובמוקדים עצמם להצבת אובייקטים יוצרת קומפוזיציה נעימה לעין, ולרוב, דינאמית.
אובייקטים מסוימים בציור, בצילום או על פני הבמה יכולים ליצור לנו מסגרת פנימית שתמקד את המבט של המתבונן בתוכה.
ניתן לראות מסגור מלא המקיף את האובייקטים בצורה שלמה (כמו ציור של נוף דרך חלון ובו החלון עצמו יוצר מסגרת פנימית) או מסגור חלקי היוצר מסגרת פנימית בין אובייקטים לבין המסגרת המקורית.
המיסגור יוצר עניין רב יותר בתמונה באמצעות מניפולציה על המתבונן המסיט את מבטו אל תוך המסגרת הפנימית.
בנוסף, יוצר המיסגור רבדים שונים של עומק או התרחשות.
ארגון האובייקטים במסגרת יוצר סוגים שונים של קומפוזיציה.
אופן השפעתם על הקומפוזיציה נמדד באמצעות מוקד התמונה, האיזון בין חלקי התמונה, התנועה וההתייחסות לנושא או המסר של היצירה.
קומפוזיציה סימטרית – כאשר שני חלקי היצירה זהים, כמו באדריכלות של מקדשים עתיקים.
קומפוזיציה מאוזנת – כאשר יש איזון בין שני חלקי התמונה.
האיזון יכול להיות צבעוני וצורני.
קומפוזיציות מאוזנות ניתן לראות בציורים של מונדריאן.
קומפוזיציה מקרית – אין איזון בין חלקי התמונה והאוריינטציה של האובייקטים אינה מתוכננת.
קומפוזיציה פתוחה – האובייקטים פונים כלפי חוץ ולעיתים אף חורגים, או נקטעים באמצעות המסגרת.
סגנון זה בולט בזרם הפוטוריסטי ובזרם האימפרסיוניסטי.
קומפוזיציה סגורה – האובייקטים פונים כלפי המרכז והם אינם קטועים.
קומפוזיציה דינמית – נוצרת באמצעות קווים אלכסונים או שבורים או אובייקטים בכיוונים שונים המסיטים את עין הצופה ויוצרים בלבול.
קומפוזיציה מרכזית – קומפוזיציה בה המיקוד נמצא במרכז הציור.
קומפוזיציה מדויקת זו יוצרת תחושה לא טבעית והיא באה לשימוש בעיקר לצרכים פורמליים.
קומפוזיציה פירמידלית – קומפוזיציה בה המיקוד נמצא במרכז הציר האופקי, ובשליש העליון של התמונה.
קומניה הוא שמה של ארץ הקומנים.
הקומנים חיו בימי הביניים במרחבי הערבה שבין הונגריה במערב ובין קזחסטן ודרום סיביר במזרח.
מחוזות הקומנים בין הנהרות דון ודניסטר כונו קומניה הלבנה והמערב שכלל את מולדובה ואת מזרחה של ולאכיה, זכה לכינוי קומניה השחורה, ומכאן התגלגל שמה לולאכיה השחורה.
מחוזות קומניים סמוך לנהר טיסה וליד העיר דברצן נקראו קומניה הגדולה וקומניה הקטנה.
הקומנים (בהונגרית: kun; בטורקית: kuman; ברוסית: Половцы) היו עם אסיאתי טורקי, מקבוצת הקיפצ'ק.
במאה ה-9 הקומנים שכנו ליד הנהרות אורל ווולגה, מאחורי קרובי משפחתם, הפצ'נגים.
לאחר שהפצ'נגים נעו בסוף המאה לכיוון הדניסטר והרי הקרפטים, תפסו הקומנים את מקומם בין הדון ובין הדניפר.
הקומנים היו מפולגים למספר שבטים גדולים, בהם האוזיים, הברודניקים, הברלדניקים והברדניקים.
במחצית השנייה של המאה ה-11 עברו הפצ'נגים את הדנובה והקומנים השתלטו בשנת 1057 על ארץ הפצ'נגים שבין הדנייסטר ובין הרי הקרפטים כששארית הפצ'נגים נבלעת בתוכם.
הקומנים פשטו גם על טרנסילבניה, אך עיקר כוחם נשאר בין הדון ובין הדניפר, מקום שכונה באותה תקופה בשם קומניה הלבנה.
בתקופה זו היו מאבקי כח ומלחמות רבות בין הקומנים לבין רוס של קייב.
לחץ האימפריה המונגולית, לאחר הקרב על נהר קלקה בשנת 1223, אילץ אותם לעבור מערבה.
בין השנים 1239–1240 מספרים גדולים של קומנים התיישבו מערבה לדניפר, עד הדנובה, במחוזות שנקראו אז קומניה השחורה.
המלך הקומני האחרון, קותן (Cuthen), נלחם במונגולים ואף ניצח בשני קרבות, אך בפעם השלישית הותקף במפתיע ונאלץ להימלט ולבקש מקלט אצל בלה הרביעי, מלך הונגריה.
המלך ההונגרי קיבל את המלך הקומני ואת אציליו, שבאו עם המוני סוסים והקצה להם אזור התיישבות בפוסטה.
ההונגרים שסבלו קשה מהפלישה המונגולית לאירופה, האשימו את הקומנים שעשו יד אחת נגדם עם המונגולים והרגו את מלכם.
חלק מהקומנים עברו את הדנובה אל בולגריה וחלק אחר נשאר בפוסטה.
עד המאה ה-18 עוד היו דוברי קומנית בפוסטה.
הקומנים התבוללו בתוך האוכלוסייה הרומנית וההונגרית בקרבה חיו ופסקו להתקיים כעם, אך השאירו את חותמם בשמות של מקומות ושל אישים.
ברומניה ובהונגריה יש שמות גאוגרפיים רבים המזכירים את הקומנים (למשל האגם קומנה ברומניה, העיר קישקונפלד'האזה בהונגריה) והעיר קומאנובו במקדוניה.
משפחות רומניות רבות וגם דמויות מפורסמות בתולדות רומניה נשאו שמות ממוצא קומני.
כך למשל שושלת באסאראב (זו שעל שמה קרויה בסרביה) ויש משערים שהיו לה גם שורשים קומנים.
לטענת היסטוריונים טורקים, קיפצ'קים אף התגוררו באזורים הדרומיים של גאורגיה וארמניה (המכונים על ידי היסטוריונים טורקים דרום קיפצ'קיה) ואולצו להתנצר.
הקומסומול הייתה תנועת הנוער של המפלגה הקומוניסטית של ברית המועצות.
הקומסומול נוסד ב-29 באוקטובר 1918 ומשנת 1922 שמו המלא והרשמי היה "וססויוזני לנינסקי קומוניסטיצ'סקי סויוז מולודיוז'י" (איחוד הנוער הקומוניסטי הלניניסטי של ברית המועצות, (Всесоюзный Ленинский Коммунистический Союз Молодёжи (ВЛКСМ)
בשנת 1977 היו בארגון מעל 36 מיליון חברים.
הקומסומול היה מסגרת הנוער של המפלגה הקומוניסטית ונועד לצעירים מגיל 14 ועד 28, כאשר לעיתים נדירות היו בכירים בארגון בגיל מבוגר יותר.
ילדים צעירים יכלו להצטרף לפיונירים.
כגוף פוליטי הייתה לקומסומול השפעה מועטה על המפלגה הקומוניסטית והמשטר בברית המועצות, אך הוא מילא חלק חשוב ביותר בלימוד ערכי המפלגה הקומוניסטית של ברית המועצות לנוער וכמסגרת ראשונית לשילובם בחיים הפוליטיים.
עם זאת, היה הארגון מקור של כוח עבודה ומאגר פעילים נייד.
חברי קומסומול פעילים במיוחד זכו להעדפה וקידום בשורות המפלגה, יורי אנדרופוב למשל, עלה לגדולה פוליטית גם בעקבות פעילותו הנמרצת בקומסומול באזור קרליה.
בשיא כוחו, בשנות השבעים, מנה הקומסומול עשרות מיליוני חברים.
כשני שלישים מהרוסים הבוגרים כיום היו חברי קומסומול בעברם.
רפורמות הפרסטרויקה והגלאסנוסט של מיכאיל גורבצ'וב, ופירוק ברית המועצות.
גרמו לכך שהקומסומול איבד את הרלוונטיות שלו לנוער בברית המועצות.
מנהיגותו לא סחפה אחריה את הנוער והייתה נגועה בסיאוב ובירוקרטיה.
בקונגרס העשרים של הקומסומול נעשו שינויים רדיקליים בו על מנת להתאימו לרוח התקופה, אך היה זה כבר מאוחר מדי, שכן פיצול, איבוד עניין וצורך ואי בהירות בקשר למטרות הארגון הביאו עליו את הקץ.
בתחילת הפרסטרויקה החלה הפרטה, ובמהלכה פעילי קומסומול נהנו לעיתים מהעדפה, על מנת לערב יותר את הצעירים בהנהגה העסקית.
מנהיגי קומסומול רבים אוישו לתפקידים בוועדות אנטי-מונופול אזוריות ומדינתיות, ופעילי קומסומול זכו כתוצאה מכך לקפיצה בסולם העסקים.
מיכאיל חודורקובסקי נחשב לדוגמה בולטת לאנשי עסקים אלו.
קומנדר קִין היא סדרת משחקי מחשב מצליחה, שפיתחה חברת התוכנה id Software בראשית שנות התשעים של המאה ה-20. משחקים אלה עשו שימוש בגרפיקת EGA והיו חלוצים בהפצתם במתכונת Shareware ובהיותם מראשוני המשחקים שיצרה חברת "id Software", לימים מפתחת רבי-המכר DOOM ו-Quake.
המשחקים הלהיבו רבים בקרב קהילת משחקי ה-PC באותם הימים, זאת בשל המנוע הגרפי המהפכני שהגה ג'ון קארמק.
בעיצובה הגרפי של סדרת המשחקים, לרבות היקום הדמיוני המוצג בהם, עסק טום הול.
הפצתם של מרבית המשחקים בסדרה נעשתה בידי חברת אפוג'י (Apogee), שלה היה בעת ההיא ותק מסוים בהפצת משחקים למערכת ההפעלה MS-DOS.
כיום, כדי לשחק בסדרת המשחקים של קומנדר קין במחשבים מודרניים (כלומר, בגרסאות מודרניות יותר של Windows), יש להוריד אותם מהאינטרנט ולהשתמש באמולטור של MS-DOS כדי להפעילם (היות שמשחקי MS-DOS לא תואמים למערכת ההפעלה של מחשבים מודרניים יותר).
בתחילת המשחק מופיעה דמותו של קומנדר קין והשחקן מפנה אותה לאחת הזירות במשחק לפי בחירתו וכן כחלק מההרפתקה.
ברוב השלבים ישנם דלתות או מעברים נעולים והשחקן צריך למצוא יהלומים אדומים, צהובים, ירוקים או כחולים, הפותחים אותם.
קין מסוגל לנתר למקומות גבוהים באמצעות מקל פוגו.
קין חמוש באקדח לייזר שצלמיות המייצגות תחמושת שלו פזורות בזירת המשחק.
בכל שלב במשחק ניתן לפנות למסך המתאר את מצבו של הגיבור: חפצים שצבר, פסילות שנותרו לו, שלב במשחק וניקוד.
בדומה למשחקים רבים מסוגה זו, השחקן נפסל כאשר הדמות נוגעת באויבים, נפגעת מתחמושותיהם או נופלת לבורות (בין השאר לבורות עם קוצים).
המשחק מלווה באפקטים קוליים ומוזיקה (שימוש בסיסי ב-Speaker בפרקים 1–3 ללא מוזיקה, בפרק 3.5 נעשה שימוש בכרטיס קול ללא מוזיקה, בפרקים 4–6 נעשה שימוש בכרטיס קול והם כללו גם מוזיקה) אך נוצר בתקופה שבה היו מגבלות טכנולוגיות על קול ומוזיקה, ולכן הדיאלוגים בין קין ודמויות אחרות במשחק מופיעים כטקסט בלבד.
בחלק מהמשחקים קיים משחק נוסף, פונג שבו ניתן לשחק נגד המחשב, והמנצח בו הוא הראשון שצבר 21 נקודות.
הדמות הראשית במשחק, אותה מפעיל השחקן, היא דמותו של הילד ויליאם ג'וזף בלאזקוביץ' השני, המכונה גם בילי בלייז ובילי, ובעיקר בשם קומנדר קין, או בפשטות קין.
קין הוא ילד גאון בן שמונה שלו מנת משכל של 314 (רמז למספר 3.14, הפאי).
קין הוא נכדו של ויליאם ג'וזף "בי.ג'יי" בלאזקוביץ' (הגיבור במשחק הטירה הנאצית).
הוריו של קין הם ארתור קנט בלאזקוביץ', בעל תוכנית אירוח בטלוויזיה במילווקי, וסוזן אליזבת' מק'מייקלס, אשר עליה לא ניתנו פרטים רבים.
אביו של קין שינה את שם משפחתו ל"בלייז" כדי להצליח בתחום הבידור.
בנוסף, יש לבילי אח גדול ואחות קטנה שלהם מעולם לא ניתן שם.
בילי בנה בחצר האחורית של ביתו, מפחיות משקה וממצרכי בית אחרים, ספינת חלל הנקראת "The Bean-with-Bacon Megarocket" ("טיל-העל שעועית ובייקון").
כשהוריו יוצאים מהבית ומולי מקמייר, השמרטפית שלו, נרדמת, הוא חובש את קסדת הפוטבול של אחיו והופך לקומנדר קין, מגן כדור הארץ.
וזאת מבלי שהוריו, אחיו והשמרטפית יודעים זאת.
במהלך מסעו הראשון למאדים, קין אימץ חייזר בעל עין אחת שהסתנן לספינת החלל שלו ומאז הוא מגדל אותו כחיית המחמד שלו, כאילו היה כלב מחמד.
לחייזר קרא בשם שמקובל לכלבים, ספוט.
טום הול, המעצב הגרפי של קומנדר קין, ציין שדמותו של קין מבוססת על דמותו שלו בגיל שמונה.
קין חובש קסדת פוטבול של הגרין ביי פאקרס, הקבוצה המקומית בוויסקונסין שבה גדל הול.
מורטימר מקמייר הוא יריבו מבית הספר של קין ודמות הרשע במשחק, כמו כן גם אחיה הקטן של מולי, השמרטפית של קין.
בדומה לקין, גם מורטימר הוא ילד גאון בן שמונה, אך בניגוד לקין, מנת המשכל שלו היא 315, גדולה מזו של קין בספרה אחת, והוא חובש קסדת פוטבול שחורה.
במשחק השלישי, מתגלה שמורטימר התנהג בבריונות כלפי קין מפני שהוא "טיפש יותר" (כי רמת המשכל של קין קטנה משלו).
כאמור, מולי, אחותו הגדולה של מורטימר, היא השמרטפית של קין ולא יודעת על מזימתו של אחיה ושקין מנסה לסכל את מזימתו.
מטרתו העיקרית של מורטימר, כפי שהיא באה לידי ביטוי במשחקים השונים, היא להרוג את כל היצורים ביקום שהם בעלי מנת משכל נמוכה משלו.
שבעה משחקים רשמיים של קומנדר קין הופצו למחשבים האישיים במערכת ההפעלה MS-DOS.
הם נחלקים למיני סדרות הנחשבות ל"פרקים" של הסדרה המלאה.
המשחק השמיני והאחרון בסדרה הופץ רק לGame Boy Color ולא זכה להצלחה רבה.
קומנדר קין ב"פלישת הוורטיקונים" (Invasion of the Vorticons)
נטוש על מאדים (Marooned on Mars) - יצא לשווקים בשנת 1990.
בעוד קומנדר קין חוקר את מאדים, חייזרים גונבים ארבעה חלקים של ספינת החלל שלו שהוא חייב להשיג כדי לחזור לכדור הארץ.
החייזרים הם מגזע וורטיקון, הומנואידים דמויי כלבים ובעלי מאחז על מאדים.
קין מטייל דרך ערי מאדים השונות ולבסוף מוצא את כל החלקים החסרים, אבל כאשר הוא חוזר לכדור הארץ הוא רואה את ספינת האם של הוורטיקונים מגיחה מעליו, כשתותחיה מוכנים לתקיפה.
במשחק זה, קין משיג את מקל הפוגו שלו שמלווה אותו בשאר המשחקים בסדרה, ופוגש הרבה חייזרים ורובוטים ממאדים.
במשחק ישנו "אזור כפור" עם קרח וגם שלב סודי אליו אפשר להגיע דרך מרתף של אחד השלבים הגלויים.
כדור הארץ מתפוצץ (The Earth Explodes) - יצא לשווקים בשנת 1990.
קין חוזר לכדור הארץ ומגלה את ספינת האם של הוורטיקונים מרחפת מעליו כאשר תותחי הלייזר שלה נעולים על שמונה אתרים ידועים ברחבי העולם: הביג בן בלונדון, הספינקס הגדול של גיזה, בית האופרה של סידני, פסל החירות, מגדל אייפל, הקולוסיאום, כנסיית ואסילי הקדוש שבכיכר האדומה וגבעת הקפיטול בוושינגטון.
קין חייב למצוא ולנטרל כל אחד מהתותחים כדי להציל את כדור הארץ.
שלא כמו המשחק הראשון שהיה בעל אווירה ידידותית ושמחה, כמעט כל דמות במשחק זה עוינת כלפי קין, החל מרובוטים בעלי רובים ועד לרצפות מחשמלות.
המשחק מכיל יותר מאפיינים מאשר קודמו, כגון מתגי אור ומשטחים נעים.
במהלך הרפתקה זו, קין לומד שהוורטיקונים היו בעברם גזע שוחר שלום, אבל הם שועבדו על ידי ישויות מסתורית הידועה בתור "האינטלקט הכביר" שגרם להם לעבור לצד הרשע.
(Keen Must Die!) - יצא לשווקים בשנת 1990.
קין טס לוורטיקון 6 - כוכב הלכת של הוורטיקונים, כדי לאתר את "האינטלקט הכביר" שכיוון את הוורטיקונים כלפי כדור הארץ.
במשחק מוצגים הפארקים, הפרברים והערים של הוורטיקונים וכן נשותיהם, ילדיהם, חיות המחמד שלהם וצעצועים מכניים שמהווים את האויבים.
האלפבית הגלקטי הסטנדרטי (כתב בו משתמשים רוב החייזרים בסדרת המשחקים, ובין היתר הוורטיקונים) מוצג על לוח בכיתה במבנה בית ספר בשלב סודי, ומאפשר לשחקן לנוע לאזורים אחרים במשחק ולקרוא את סימני הוורטיקונים.
על קין להתמודד עם ההמון הוורטיקוני בעריהם, הבא להורגו.
לאחר לחימה בשלבים רבים בערי הוורטיקונים ובמתקנים הצבאיים שלהם, קין מגיע למסתור של האינטלקט הכביר וחושף את זהותו.
מתגלה לו שאותו המנהיג המסתורי הוא למעשה יריבו מבית הספר - מורטימר מקמייר.
בשלב האחרון, קין צריך לשתק את "מכונת ההרס", מכונה ענקית בעלת חלקי מחיצה שנשלטת על ידי מורטימר.
קין מנצח בסופו של דבר את מורטימר ומשחרר את הוורטיקונים.
3.5. קטע ביניים (בישראל הוא היה ממוספר לעיתים קרובות כפרק השביעי והאחרון במשחק) - חלומותיו של קין הקרוי גם הפרק האבוד (Keen dreams), הופץ על ידי סופטדיסק - יצא לשווקים בשנת 1991.
לאחר שסירב לאכול את הירקות שאמו הכינה לו, קין נשלח למיטה על ידי הוריו כעונש.
הוא נרדם ומתעורר בממלכת ירקות משונה שנשלטת על ידי מלך תפוחי האדמה הרשע, בובוס טובר, שכלא שם ילדים אחרים בשנתם.
בעולם חלומות זה, קין אינו מחזיק במקל הפוגו ובאקדח הלייזר שמופיע בכל שאר המשחקים בסדרה, אלא בזרעי "פרח כוח" שהופכים את אויביו באופן זמני לפרחים, וכך הם אינם יכולים לנוע ולפגוע בו.
קומנדר קין ב"להתראות גלקסיה!" (Goodbye Galaxy)
קין לא ידע על כך שמורטימר שאותו הביס היה למעשה כפיל רובוטי של מורטימר האמיתי.
מורטימר האמיתי הלך להנהיג את השיקאדים, גזע של חייזרים סייבורגים דמויי רובוטים המכנים אותו בשם גאנהלך (שם שלמען האמת הוא שיבוש של Grand Intellect, השם של האינטלקט הכביר באנגלית).
במשחקים הרביעי והחמישי, מורטימר מנסה להרוס את גלקסיית שביל החלב עם ספינת החלל של השיקאדים, האומגאמטיק, אבל קין, שבנה זמן קצר לפני תחילתו של המשחק רדיו בעל טווח קליטה המגיע עד לקצה הגלקסיה, מיירט שדר רדיו ומגלה את תוכניתם של השיקאדים.
4. סודו של האורקל (Secret of the Oracle) - הופץ לראשונה ב-15 בדצמבר 1991.
מכשיר הרדיו החדש של קין, אותו הוא בנה בעצמו, קולט תשדורת שהשיקאדים עומדים להשמיד את הגלקסיה.
הוא חש לכוכב הלכת גנוסטיקוס 4 כדי להיוועץ עם השומרים על האורקל, אבל הוא מגלה שהם נלקחו בשבי, וכלואים ב"אדמות הצל" של כוכב הלכת.
לכן, המשחק מתמקד במציאתם של שמונת השומרים ובשחרורם על ידי קין.
קין עובר דרך יערות מסוכנים, מערות ואיים ובסופו של דבר מצליח לשחרר את כולם.
השומרים מפעילים את האורקל, שמגלה לקין שבניית האומגאמטיק כמעט הושלמה, ומראה לו את מיקום הספינה במערכת קוראת'.
משחק זה מתאפיין בשלבים ארוכים ובמגוון רחב של אויבים, כגון סלעים שמתחילים לזוז כאשר קין מפנה להם את גבו, שבלולים שמשאירים אחריהם שובל של צואה רעילה, נשרים שדואים ובאים לטרוף את קין ועוד.
ישנו גם שלב סודי, פירמידה, אליו ניתן להגיע על ידי רגל מיוחדת מפירמידה אחרת.
5. מכונת יום הדין (The Armageddon Machine) - יצא לשווקים בשנת 1991.
קין טס לקוראת' 3 ונכנס לאומגאמטיק כדי להרוס את הליבה שלה, מנוע הפיצוץ הקוואנטי, וכן כדי למנוע את הריסת היקום.
לאחר התחמקות ממערכי הגנה שונים, קין מצליח להרוס את המתקן.
שם הוא לומד שמורטימר וגאנהלך הם אותו אדם, וכוונתיו האמיתיות נהיות ברורות – להרוס את היקום כולו.
קומנדר קין ב"חייזרים אכלו את השמרטפית שלי!" (!Aliens Ate My Babysitter)
6. חייזרים אכלו את השמרטפית שלי!
בעזרתם של הבלוגים חוטף מורטימר את אחותו מולי, שהיא השמרטפית של קין, כדי להתעמת עמו.
קין יוצא להגנתה, וטס לכוכב הלכת פריבבולוס קסאקס, שם היא מוחזקת על ידי אחיה.
קין חוקר את הכוכב החוצני ומציל את מולי מחייזרים אוכלי אדם.
זהו המשחק האחרון בסדרת קומנדר קין המקורית.
בשנת 2001 חברת אקטיוויז'ן הפיצה משחק של קומנדר קין לGame Boy Color שנקרא בפשטות "קומנדר קין".
בפיתוח המשחק שנעשה בהסכמת חברת id Software, לא השתתפו מפתחי המשחקים הקודמים.
רוב אוהדי המשחקים המקוריים התאכזבו ממשחק זה מפני שסטה בהרבה מעלילת המשחקים הקודמים וסגנונו היה פחות אסתטי.
טום הול, המעצב הגרפי של משחקי הסדרה המקוריים ציין שהוא אינו מחשיב את המשחק הזה כהצלחה.
מגזין קומפוזיציה היה ירחון ישראלי בנושא צילום, שיצא לאור מדי חודש כמגזין אלקטרוני בפורמט PDF, וקהל היעד שלו הם צלמים וחובבי צילום.
העיתון יצא לאור לראשונה במאי 2009 והגיליון האחרון, מספר 27, יצא לאור באוגוסט 2013. קבוצת הפייסבוק של המגזין פעילה גם ב־2022, צלמים משתפים בה יצירות, וקבוצת רועי גליץ מפרסמת בה מפעם לפעם.
המגזין יצא פעם בחודש וכלל כ-160 עמודי צבע (בגיליונות האחרונים).
המגזין הקיף את עולם הצילום ממספר זוויות: ראיונות עם צלמים מפורסמים, הצגת פורטפוליו של צלמים נודעים, טכניקות צילום שונות מתחומים שונים, סקירות ציוד, סקירות לוקיישן, סיפורי מסעות מצולמים ועוד.
מבין רשימת הראיונות במגזין בולטות כתבות עם צלמים מוכרים.
בכל גיליון ניתן למצוא מסע מצולם ליעד אחר בעולם בו הצלם מספר על החוויות ועל הצילומים באותו מקום.
בין היעדים עליהם נכתב ניתן למצוא את הודו, אנטארקטיקה, סין, קנדה, דרום אפריקה, מונגוליה, טורקיה.
במגזין מוצגות טכניקות צילום בתחומים מגוונים כגון תאורה מעשית, ארכיטקטורה, צילומי רחוב, צילומי מאקרו, צילומי בעלי חיים, צילום מזון ותחומים נוספים.
בין כתבות הפורטפוליו, המגזין סקר עד כה את עבודתם של צלמים נודעים, ולצידם את עבודתם של צלמים צעירים ומבטיחים.
המגזין מציג תמונות ממסעות מצולמים, מבצע בחינות וסקירות ציוד צילום, וממליץ על אתרי צילום מיוחדים.
המגזין יצא לאור בהוצאה של קבוצת רועי גליץ בע"מ המחזיקה, בין היתר, בבית הספר לצילום גליץ, פוטוטבע מסעות צילום בעולם ובמגזין קומפוזיציה.
העורך הראשי של המגזין היה רועי גליץ
העורך בפועל של המגזין היה תומר יעקבסון – צלם ומרצה לצילום עם התמחות בתחום תאורה מעשית
כתבו במגזין פליקס לופה, נתן סבן, עודד וגנשטיין ואחרים.
קומנטרי הוא ירחון אמריקאי העוסק בפוליטיקה, יהדות, ענייני חברה ותרבות, ונחשב מאז שנות השבעים של המאה העשרים לירחון הנאו-קונסרבטיבי רב ההשפעה ביותר בארצות הברית.
ליונל טרילינג בתורו, יחד עם דניאל בל, היו אלה שהמליצו בפני הוועד היהודי האמריקאי על אליוט כהן.
כהן היה סטליניסט בדעותיו במהלך שנות השלושים של המאה העשרים, אך שינה דעות אלו לקראת סוף שנות השלושים, עם גילויים ברבים של פשעי סטלין; הוא הפך לאנטי-קומוניסט תקיף.
כעורכו של "קומנטרי" דאג כהן לעצבו בצלמו ובדמותו, כירחון ליברלי-שמאלני-אנטי קומוניסטי, שהתנגד בחריפות לברית המועצות ולקומוניזם מחד, ולסנאטור ג'וזף מקארתי (החל מ-1950), מאידך.
הוא אסף סביבו כותבים כמו דניאל בל, מילטון הימלפרב, אירווינג קריסטול, נייתן גלייזר, חנה ארנדט, סידני הוק, אירווינג האו, סימור מרטין ליפסט ועוד, מרביתם חברים בקבוצת "האינטלקטואלים של ניו יורק", ובתוך פחות מחמש שנים הצליח להפוך את הירחון החדש לאחד החשובים והמשפיעים בארצות הברית כולה, ולא רק בקרב היהודים.
מטרותיו היו לחבר יהודים מתבוללים ואינטלקטואלים חזרה אל היהדות והקהילה היהודית, ובמקביל להביא את רעיונותיהם של "האינטלקטואלים של ניו יורק" לציבור הרחב ובעיקר לציבור היהודי המתעורר מבחינה פוליטית.
הצלחתו של ה"קומנטרי" משנות החמישים ואילך הייתה לפיכך גם השגת מטרותיו אלה של כהן.
דוגמה בולטת לדעות האנטי-קומוניסטיות, יחד עם ההתנגדות למקארתי, ניתן למצוא במאמר מפורסם של אירווינג קריסטול מ-1952: בשנות החמישים המאוחרות הופץ ה"קומנטרי" על ידי שגרירויות ארצות הברית בעולם כולו לתיאור עמדתו של העולם הדמוקרטי וחסרונות הטוטליטריזם.
דווקא בשיא הצלחתו זו נעצרה התפתחותו של ה"קומנטרי" בשל מחלת עורכו הראשי ומייסדו.
ב-1956 לקה אליוט כהן בדיכאון.
הוא אושפז בבית חולים פסיכיאטרי למשך כשנתיים, וממלאי מקומו התקשו להיכנס לנעליו הגדולות.
תחילה היו אלה האחים קלמנט ומרטין גרינברג, ולאחר מכן הוחלף קלמנט גרינברג בנורמן פודהורץ וג'ורג' ליכטהיים.
ב-1958 חזר כהן לערוך את ה"קומנטרי", אך לא שב עוד לפעילותו הנמרצת מתקופת הקמת הירחון.
מינויו של נורמן פודהורץ לעורכו הראשי (היחיד) של ה"קומנטרי" ב-1960 סימן את חזרת הירחון לגדולתו כבימיו הטובים של כהן.
פודהורץ קיבל עליו את עריכת ה"קומנטרי" בהיותו עדיין עמוק בשמאל מבחינה אידאולוגית, אולם במחצית השנייה של שנות השישים, הוא, ובעקבותיו ה"קומנטרי", החלו לפנות בהדרגה יותר ויותר ימינה.
הגורם העיקרי לכך היה ההתנגדות שהפגין "השמאל החדש" לנשיא ארצות הברית דאז לינדון ג'ונסון, לקפיטליזם, לאוניברסיטאות, ובעיקר למדינת ישראל שלאחר הניצחון במלחמת ששת הימים.
פודהורץ וה"קומנטרי" בעקבותיו, ראו בתנועת השמאל החדש גוף אנטי-אמריקאי, אנטי ליברלי ואנטישמי, והפכו כתוצאה מכך בתוך כעשור שנים לנושאי הדגל החדשים של הניאוקונסרבטיביות.
שתי דוגמאות בולטות להשפעתו המכרעת של ה"קומנטרי" על המדיניות והפוליטיקה האמריקאית של שנות השבעים והשמונים, ניתנו עם הפיכתם של שניים מהפובליציסטים של הירחון לשגרירי ארצות הברית באו"ם.
הראשון היה דניאל פטריק מויניהאן, אשר מאמר שכתב ב"קומנטרי" במרץ 1975 צד את עינו של נשיא ארצות הברית דאז ג'רלד פורד, אשר מינהו לשגריר באו"ם ב-1975 (ושנה מאוחר יותר, ב-1976, הוא נבחר לסנאט מטעם מדינת ניו יורק).
הפובליציסטית השנייה הייתה ג'ין קירקפטריק, אשר מאמר שכתבה ב"קומנטרי" בנובמבר 1979 הרשים את רונלד רייגן, ומשנבחר לנשיא, הוא מינה אותה ב-1981 לשגרירה באו"ם.
מוריי פרידמן, עורך הספר "קומנטרי בחייה של אמריקה", מצטט את ההיסטוריון ריצ'רד פלס (Pells), שכתב: "במחצית המאה האחרונה לא היה אף עיתון שהיה מרכזי כל כך, השפיע רבות כל כך ובאופן עקבי כל כך, בוויכוחים הגדולים ששינו את חייה האינטלקטואליים והפוליטיים של ארצות הברית, כמו "קומנטרי".
עם פרישתו של פודהורץ ב-1995, מונה לתפקיד העורך הראשי ניל קוזודוי, אותו הביא פודהורץ לעיתון עוד ב-1966. לקראת סוף תקופת כהונת קוזודוי ב-2007, ויתר הוועד היהודי האמריקאי על שליטתו בעיתון, אשר הפך מאז לעצמאי לחלוטין ומוצא כיום לאור על ידי תאגיד "קומנטרי" העצמאי.
באותה שנה גם הביא קוזודוי לעיתון את בנו של נורמן פודהורץ, ג'ון פודהורץ, אשר הפך כעבור שנתיים, בינואר 2009, לעורך במקום קוזודוי.
דוגמה ליחסו של ה"קומנטרי" כלפי ישראל תחת הנהגתו של פודהורץ הבן, ניתן למצוא במאמרו של נוח פולק בגיליון מאי 2011 של העיתון, הנושא את השם "משפט המכשפות של בצלם".
קומסומולסק על האמור היא עיר במחוז חברובסק, מזרח רוסיה.
העיר משתרעת על כ-30 ק"מ לאורך הנהר אמור, ומהווה מרכז תעשייתי חשוב וצומת במסילת הרכבת באיקל-אמור.
בתחילת שנות ה-30 הממשל הסובייטי פעל לפיתוח אזור המזרח הרחוק הסובייטי.
בהתאם לכך, ב-10 במאי 1932 אוניות הביאו לאזור את בוני העיר החדשה.
באזור היה רק כפר קטן ולא היו תשתיות של ממש לאלפי בוני העיר, שהתגוררו באוהלים.
לפי המידע הרשמי, העיר נוסדה על ידי צעירי הקומסומול ואסירי גולג.
בתקופה הסובייטית תפקידם של האסירים בבניית העיר הושתק.
עתה, נושא זה מהווה נושא מרכזי במוזיאון העיר.
באופן רשמי העיר נוסדה ב-10 בדצמבר 1932.
העיר שוכנת על שפת הנהר אמור כ-348 ק"מ מחברובסק.
בחודשי החורף הטמפרטורות יורדות מתחת ל-30 מעלות מתחת לאפס.
הקיץ קצר אך הטמפרטורה יכולה לעלות למעל ל-30 מעלות.
למרות שהעיר שוכנת דרומית ממוסקבה האקלים בה קשה ודומה לאקלים באזורים הצפוניים של רוסיה.
בחלוקה היסטורית העיר כוללת שני אזורים.
"העיר" הוא האזור שנבנה בתחילת שנות ה-30 סביב מפעל לבניית אוניות.
האזור השני התפתח סביב מפעל לבניית מטוסים בסוף שנות ה-30. מעשית, כל אזור מהווה יישוב עצמאי ולעיר עצמה אין מרכז אחיד.
בשיא התפתחותה, בסוף שנות ה-80 של המאה ה-20, התגוררו בעיר מעל ל-300 אלף תושבים.
לאחר התפרקות ברית המועצות מורגשת הגירה שלילית ומספר תושבי העיר ירד באופן משמעותי.
מפעל המטוסים הוא אחד המפעלים הגדולים בעיר.
המפעל קשור עם משרד תכנון הסוחוי ומתמחה בבניית מטוסי קרב בתכנון משרד זה.
בנוסף לכך, בעיר פועל בית זיקוק גדול כמו גם מפעל לבניית ותיקון אוניות, שבו נבנות צוללות גרעיניות עבור הצי הרוסי.
בשל ריבוי מפעלי תעשייה ביטחונית בעלי רגישות גבוהה, בתקופה הסובייטית הכניסה לעיר הייתה אסורה לזרים .
קומסומולסק מהווה מרכז תחבורתי חשוב וצומת כבישים ומסילות רכבת.
בקרבתה נמצאים שני שדות תעופה - האחד משרת את מפעל המטוסים, ובדרך כלל לא מנוצל לטיסות אזרחיות; השני היה סגור תקופה ארוכה, אך לאחרונה חידש את הפעילות וממנו יוצאות טיסות סדירות.
החל משנת 1955 פועלת בעיר אוניברסיטה, ובנוסף לה פועלים מוסדות נוספים להשכלה גבוהה.
מכיוון שהעיר נוסדה בתקופה הסובייטית, עד לשנות ה-90 של המאה ה-20 לא היו בה מוסדות דת.
מאז, הוקמו מספר כנסיות ומסגד.
כמו כן פועלת קהילה יהודית המסונפת לפדרציית הקהילות היהודיות של רוסיה.
בעיר יש תשתית ספורטיבית טובה ובה מתקני ספורט שונים.
מועדון הכדורגל הגדול בעיר הוא מועדון הכדורגל סמנה המתמודד בליגת הכדורגל המקצוענית של רוסיה.
משנת 2011 העיר זוכה לייצוג גם בליגת הכדורגל החובבנית של רוסיה, בה מתמודדת קבוצת DSI.
קומסול מולטיפיזיקס היא תוכנת אנליזות אלמנטים סופיים שמתוחזקת על ידי חברת COMSOL, לפתרון ובניית סימולציות עבור יישומים הנדסיים ופיזיקליים מגוונים, ובייחוד תופעות מצומדות (גישת המולטיפיזיקליות של התוכנה).
התוכנה מציעה בנוסף ליכולותיה גם ממשק נרחב עבור תוכנת MATLAB וארגזי הכלים שלה, לטובת מגוון רחב של אפשרויות תיכנות, קדם עיבוד וניתוח תוצאות.
חבילות COMSOL הן חוצות-פלטפורמות (Microsoft Windows, מקינטוש, לינוקס).
בנוסף לממשקי משתמש מבוססי פיזיקה קונבנציונליים, התוכנה מאפשרת הכנסת מערכות מצומדות של משוואות דיפרנציאליות חלקיות.
הגרסה הקודמת של התוכנה (לפני שנת 2005) נקראה FEMLAB.
התוכנה פותחה בשנת 1986 על ידי שני סטודנטים בוגרים, סונטה ליטמרק ופראד סעידי, אשר למדו אצל גרמונד דהלקוויסט, מתמטיקאי שוודי נודע, בהתבסס על קוד שפותח עבור קורס מתקדם באוניברסיטת Royal Institute of Technology שבסטוקהולם, שוודיה.
בישראל משווקת התוכנה על ידי חברת נומריקל.
מודול AC/DC לבניית סימולציות של קבלים, סלילי השראה, כבלי חשמל, מנועים חשמליים, גנרטורים חשמליים וחיישנים.
במודול זה קיימים גם ממשקי משתמש של אלקטרוסטטיקה, זרם ישר, אומדן קוואזיסטטי אלקטרי, אומדן קוואזיסטטי מגנטי ופוטנציאל 4-וקטור אלקטרומגנטי.
במודול זה נפוצים השילובים עם אנליזות CFD, אקוסטיקה, חום ומבנים.
מודול אקוסטיקה - Acoustics Module מכיל ממשקי משתמש מובנים והגדרות סף למידול התפשטות אקוסטית במוצקים ובנוזלים סטציונאריים.
בנוסף ממדל יישומים ארואקוסטיים בנוזלים בתנועה.
תוספות מאוחרות יותר של המודול כוללות תרמואקוסטיקה, גלים פורואלסטיים, ואינטראקציות אקוסטיקה-מבנה.
ניתן בנוסף לצמד למעגלים חשמליים.
היישומים הממודלים במודול זה כוללים בין היתר סימולציות של רמקולים, מיקרופונים, עזרי שמיעה, ציוד תעשייתי לתנודות, סייסמולוגיה, מערכת הפליטה של הרכב, ועוד.
מודול סוללות ותאי דלק - Batteries & Fuel Cells Module סימולציית אלקטרוכימיה, חום וזרימה של תאים אלקטרוכימיים.
זמינים ממשקי משתמש עבור סוללות יוני ליתיום, סוללות עופרת-חומצה וסוללות גנריות.
סימולציות כוללות השפעה ראשונית, שניונית ושלישונית.
יישום נפוץ עבור מודול זה הוא אנליזה אלקטרוכימית מפורטת ומסלול בריחת חום עוקב.
מודול יבוא CAD Import Module - CAD מסייע בקריאת רוב פורמטי ה־CAD בסטנדרט תעשייתי.
כולל חבילות תוסף שתומכות בפורמטי הקובץ עבור ליבות גאומטריות ספציפיות של תוכנות CAD.
בנוסף מחליף בין מנוע הגאומטריה הטבעי של קומסול לבין מנוע ה־Parasolid.
עבור קישורים דו כיווניים של CAD, יש להביט במוצרי ה־LiveLink של CAD.
עבור CATIA V5, הכרחי להשתמש במודול יבוא קבצים ל־CATIA V5.
מודול CFD סימולציות דינמיקה חישובית של זורמים (Computational Fluid Dynamics) כוללות זרימה שכבתית, זרימה מעורבלת, זרימה טורבולנטית, זרימה שאינה איזותרמית, זרימת מספר מאך גבוה, זרימה דו-פאזית, ואינטראקציית מבנה-זורם (עם מודול המכניקה המבנית).
מודול הנדסת תגובות כימיות - Chemical Reaction Engineering Module מנתח CFD, מסה ואיזוני אנרגיה מצומדים לקינטיקת תגובה כימית.
כולל מודלים יישומיים רבים עבור התחום של תופעות מעבר, כולל מעבר יוני ודיפוזיית רכיב מרובה.
מודול קורוזיה - Corrosion Module סימולציות בחד-מימד, דו-מימד ותלת-מימד של קורוזיה והגנה מפניה.
נעשה במודול זה שימוש בתנועת יונים וזנים נייטרליים בתמיסה, הולכת זרם במבני מתכת ותופעות אחרות כגון זרימת נוזל ומעבר חום.
סימולציות יכולות לכלול השפעת זרם ראשי, משני או שלישי.
התוכנית עליה עובדים יוצאת באופן אוטומטי ומומרת למודל CAD בשלושה ממדים, לשימוש בכל סוג של סימולציה בקומסול.
מודול אלקטרוכימיה - Electrochemistry Module המודול האלקטרוכימי מרחיב את אפשרויות העיצוב, ההבנה והאופטימיזציה של מערכות אלקטרוכימיות דרך סימולציות מדויקות.
מוצר זה מציע תועלת משמעותית למדענים שעורכים מחקרים במעבדה, או למהנדס בתעשייה האלקטרוכימית.
יכולות כמו מידול מנגנוני ריאקציה אלקטרוכימית, העברת מסה, ופילוג צפיפות זרם, מאפשרות סימולציה יעילה עבור יישומים כולל אלקטרוליזה, אלקטרודיאליזה, אלקטרואנליזה, חיישנים אלקטרוכימיים, וביואלקטרוכימיה.
מודול אלקטרודיפוזיציה - Electrodeposition Module משתמשים במודול זה עבור תהליכי אלקטרודיפוזיציה: תפוצת זרם על פני שטח של אלקטרודות ובדיקת עובי והרכב השכבות בתוך האלקטרודיפוזיציה.
סימולציות יכולות לכלול את האפקטים של זרימת נוזל בתנועה כימיקלית.
מודול עייפות החומר - Fatigue Module מודול עייפות החומר כולל את שיטות סמית'-ווטסון-טופר, וונג-בראון, ופאטמי-סוצ'י עבור אנליזות התעייפות במחזור נמוך או מבוסס מאמץ.
חוק נוייבר ושיטת הופמן-סיגר זמינים עבור חישובי עייפות חומר אלסטופלסטי.
מודול יבוא קבצים ל־CATIA V5 על מנת לספק את תרגום הנתונים האיכותי ביותר לקובצי ה־CATIA®V5, משתמשים ב־File Import for CATIA®V5 המשמש כתוסף ל-CAD Import Module.
תוסף זה מתרגם את קובצי ה־CATPart או ה־CATProduct על ידי שימוש בספריות אמיתיות מ־CATIA®V5. צורת ההצגה על ידי קווי גבול (BREP – boundary representation), אשר מתארת את הטופולוגיה והצורה ההנדסית של התרשים, נקראת ומומרת לפורמט של Parasolid® שהוא הפורמט בו נעשה שימוש ב־CAD Import Module.
מודול גאומכניקה - Geomechanics Module תוסף חומרים שאינם ליניאריים למודול מכניקה מבנית.
מכיל מודלים חומריים עבור בטון, אבן ואדמה כגון: Cam Clay, Drucker-Prager, .Mohr-Coulomb, Matsuoka-Nakai, Lade-Duncan בנוסף, כלולים גם דיפורמציה וזחילה של פלסטיק במאמץ גבוה.
מודול מעבר חום - Heat Transfer Module ממשקי משתמש וכלים עבור מעבר חום בהולכה, זרימה וקרינה.
מתאים ליישומים תעשייתיים כמו קירור רכיבים אלקטרוניים, ובהנדסת תהליכים עם שינויים פאזיים בחומר.
מודול LiveLink for AutoCAD LiveLink™ for AutoCAD® מספק פונקציונליות מהותית אשר מחזקת את מהלך העבודה עם סימולציות מולטיפיזיקליות, על מנת להעריך כיצד המוצר או התהליך מתפקדים בסביבה התפעולית המיועדת.
הכלים העוצמתיים במערכת ה־CAD של AutoCAD® מאפשרים לייצר עיצובי מוצר תלת־ממדיים יעילים.
בעזרת השימוש ב־LiveLink™ for AutoCAD® ניתן לסנכרן את מודלים ה־CAD עם COMSOL Multiphysics על מנת ליצור גאומטריות מודל לטובת סימולציה, ולנתח את כל האפקטים הפיזיקליים והאינטראקציות שלהם, ועל ידי כך להבין טוב יותר את התרשים ולבצע עליו אופטימיזציה.
Creo™Parametric הוא סטנדרט בתעשייה עבור CAD בשלושה ממדים וכולל סט כלים מקיף לטובת פרודוקטיביות וגמישות מקסימליות.
COMSOL Multiphysics עם LiveLink™ for Creo™Parametric מאפשר ליהנות מהיכולות המתקדמות של Creo™Parametric על מנת לייצר עיצובים ברמה הגבוהה ביותר, ולאחר מכן לשלב אותם במודל שלCOMSOL Multiphysics לטובת ניתוחים.
מודול LiveLink for Excel מוסיף לשונית COMSOL Multiphysics וסרגל כלים מותאם לסרגל העליון של Excel לטובת שליטה בפרמטרים, משתנים ורשת, או כדי להריץ סימולציה.
כולל יכולות יבוא/יצוא של קובצי Excel עבור רשימות משתנים ופרמטרים בממשק העבודה של קומסול.
הדבר מאפשר למזג את העיצוב יחד עם היכולות של COMSOL Multiphysics מתוך סביבת המידול של Inventor®, ולנצל את כוחו בעיצובים גאומטריים.
על ידי שימוש ב־LiveLink™ for Inventor® מתאפשר לשלב סימולציות במהלך העבודה.
התוכנה כוללת פיצ'רים לתיקון ושינוי הצורות הגאומטריות לפני הכנת הסימולציה, ביצוע שינויים בעיצוב במהלך הסימולציה ועוד.
מודול LiveLink for MATLAB מאחד את COMSOL Multiphysics עם MATLAB וכך מרחיב את כלי הסימולציה של COMSOL עם יכולות שרטוט.
מאפשר שמירת מודלים של קומסול כ-M-Files.
קבצים אלה דורשים שתוכנת COMSOL Multiphysics תהיה מותקנת כיוון שהם מיועדים לפונקציות ספרייה בביצועים גבוהים, אשר שייכים לקומסול.
קובצי ה-M-Files שקומסול יוצר יכולים להשתלב עם כל קובצי M-Files של MATLAB לטובת ניתוח תוצאות מתקדם, אנליזות הסתברותיות וסטטיסטיות, לולאות, אופטימיזציה ושילובים נוספים עם מוצרי MATLAB.
מודול LiveLink for Pro/ENGINEER LiveLink™ for Pro/ENGINEER® מספק את היכולת לשלב עיצוב CAD תלת־ממדי עם סימולציה מולטיפיזיקלית, על מנת לעדכן את שטף העבודה ולהגביר את הפרודוקטיביות.
Pro/ENGINEER® הוא פתרון CAD רב-גוני שמאפשר למהנדסים ליצור מודלים פרמטריים מוצקים של עיצובי המוצר שלהם.
בשילוב עם COMSOL Multiphysics יש את היכולת ליצור את התרשים ב-Pro/ENGINEER®, ולבנות תרשים של העיצוב בסביבת העבודה של קומסול.
מודול LiveLink for Solid Edge LiveLink™ for Solid Edge® הוא חלק מפלטפורמה איתנה המאפשרת לשלב סימולציה מולטיפיזיקלית לתוך מהלך העבודה של עיצוב מוצר בשלושה ממדים.
Solid Edge® הוא מערכת עיצוב תלת־ממדית אשר מחזקת את התרשים והופכת את הליך העיצוב ליעיל יותר.
מודל של קומסול שנוצר מהעיצוב עשוי לכלול כל אפקט פיזיקלי רלוונטי והאינטראקציות שלו, ולהבטיח סימולציות מדויקות.
מודול LiveLink for SolidWorks COMSOL Multiphysics עם LiveLink™ for SolidWorks® מספקים יחד קישוריות חזקה על מנת לשלב סימולציות בצורה יעילה לתוך מהלך העבודה.
SolidWorks® הוא פתרון CAD לניהול נתוני מוצר ועיצוב בשלושה ממדים.
כאשר משתמשים בו יחד עם סימולציה מולטיפיזיקלית, הדבר מספק כלי לעיצוב מוצר, הערכתו ואופטימיזציה שלו.
מודול ספריית החומרים - Material Library מאגר מידע פנימי של חומרים אשר כולל מעל ל-2500 חומרים ו־20,000 אביזרים.
מאגר המידע מכיל תלות טמפרטורית של מאפייני חום, חשמל ומבנה בחומרים מוצקים.
ספריית החומרים מסוגלת לקבל בנוסף קבצים שנוצרו במאגר המידע של MatWeb.
זהו מאגר מידע שניתן לערוך בו חיפוש מבין למעלה מ-59,050 דפי מידע של חומרים, כולל אינפורמציית תכונות אודות פולימרים תרמופלסטיים ותרמוסטיים, מתכות וחומרים הנדסיים אחרים.
מודול MEMS לצימוד תהליכים פיזיקליים במערכות MEMS ובמכשירים פיאזואלקטריים.
כולל צימודים מולטיפיזיקליים ספציפיים עבור יישומים כמו שיכוך שכבות דקות, פיאזואלקטריות, ואינטראקציית מבנה-זורם.
כלול במודל ממשק משתמש ייחודי עבור אינטראקציות אלקטרומכניות.
מודול מיקרופלואידיקה - Microfluidics Module משתמשים במודול זה עבור בדיקת מיקרופלואידיקה במתקנים כגון מעבדה על שבב ומיצגים אלקטרוניים.
לרוב משתלב עם מודול מעקב חלקיקים ואז יעיל עבור אלקטרופורזה, דיאלקטרופורזה, אלקטרו-אוסמוזה, ו־Electrowetting.
לאחרונה נוספו למודול כלי סימולציה של זרימה: זרימה מסורתית, זרימה תחתונית וזרימה מולקולרית.
מודול מיקסר - mixer Module עבור אנליזות של מערבלים וראקטורים, עם כלים למידול פני שטח חופשיים וזורמים שאינם ניוטוניים.
מודול זרימה מולקולרית - Molecular Flow Module מנוצל לטובת תכנון וסימולציה של זרימת גז בלחץ נמוך במערכות יונקות.
מודול דינמיקת גופים מרובים - Multibody Dynamics Module מודול זה הוא הרחבה של מודול המכניקה המבנית, אשר מספק סט כלים מתקדם לעיצוב ואופטימיזציה של מערכות גופים מרובים במכניקה מבנית על ידי שימוש בניתוח אלמנטים סופיים (finite element analysis – FEA).
המודול מאפשר לבצע סימולציה של מערכות משולבות של גופים גמישים וקשיחים, כאשר כל גוף יכול להיות נתון לתזוזות סיבוביות רבות.
ניתוח מסוג זה מסייע בזיהוי נקודות קריטיות במערכות עם גופים מרובים, וכך ניתן לקבל ניתוחים מבניים יותר מפורטים ברמת הרכיב.
מודול חומרים מבניים שאינם ליניאריים - Nonlinear Structural Materials Module תוסף חומרים שאינם ליניאריים למודול המכניקה המבנית.
כולל אלסטו-פלסטיות, חומר היפראלסטי, ויסקופלסטיות וזחילה.
בנוסף מאפשר דפורמציית פלסטיק במאמץ רב.
מודול אופטימיזציה - Optimization Module מעניק כלים וממשקי משתמש לאופטימיזציה בסביבת העבודה של קומסול.
מבוסס באופן חלקי על קוד SNOPT שפותח על ידי פיליפ אי.
גיל מאוניברסיטת קליפורניה בסן דייגו, ווולטר מארי ומייקל איי.
ניתן להשתמש במודול על מנת לפתור בעיות אופטימיזציה של צורה, גודל וטופולוגיה, כמו גם בעיות אחרות כדוגמת אומדנים פרמטריים.
תוספות מאוחרות יותר כוללות אופטימיזציה ורגישות תלויית זמן.
מודול מעקב חלקיקים - Particle Tracing Module לחישוב מסלול החלקיקים בזורם או בשדה אלקטרומגנטי, כולל אינטראקציות חלקיק-שדה.
היישומים הרלוונטיים כוללים: ויזואליזציית זרימה, עירבול, התזה, הפרדה חלקיקית, ספקטרומטריית מסה, אופטיקה יונית, פיזיקת קרני אור, פונקציות תפוצת אנרגיה יונית, ואקוסטופורוזה.
חלקיקים יכולים להיות חסרי מסה או עם מסה, כאשר תזוזתם כפופה לנוסחאות ניוטון, לגראנז' או המילטון מהמכניקה הקלאסית.
תוספות מאוחרות יותר כוללות אינטראקציות חלקיק-חלקיק, פליטה משנית של חלקיקים ותנועה בראונית.
מודול זרימה בצינור - Pipe Flow Module עבור CFD חד־ממדי בצינורות אשר ממודלים כקווים או כעקומות ומוטמעים במודלים של CAD בשניים ובשלושה ממדים.
זרימה, מסה ומעבר חום, אפקט פטיש מים ואקוסטיקה (עם מודול אקוסטיקה), כלולים במודול.
צימודים דו-כיווניים מובנים מצומדים בין צינורות החד מימד ומרחבי התלת מימד.
מודול פלסמה - Plasma Module לטובת מידול פריקות שאינן מאוזנות: ריאקטורים פלסמוניים כולל פלסמות מצומדות אינדוקטיביות, פריקות בזרם ישר, פריקות גלי חום (פלסמות גלי מיקרו), ופלסמות מצומדות קיבוליות.
אינטראקציות בין פלסמה ומעגל חיצוני זמינות אף הן.
מודול RF מאפיין שדות אלקטרומגנטיים, זרמים וגלים, עבור מתקנים של תדר רדיו, גלי מיקרו, אופטיקה ואחרים בתדר גבוה.
מאפשר ניתוח תוצאות נרחב, לרבות פרמטרים S, חישובים וניתוחי שדה רחוק.
בנוסף מנוצל עבור פלזמוניקה, פלזמונים על פני השטח וסימולציות מטא-חומר.
מודול מוליכים למחצה - Semiconductor Module מודול המוליכים למחצה מאפשר ניתוח מפורט של פעולת התקן מוליך למחצה, ברמה הפיזיקלית הבסיסית.
המודול שימושי לבניית סימולציות של מגוון התקנים פרקטיים: מכשירים דו־קוטביים, טרנזיסטורי ה־MESFET וה-MOSFET, דיודות שוטקי, התקנים דו יציבים המשמשים כמתגים, צומתי N-P ועוד.
אפקטים מולטיפיזיקליים יכולים להיות בהרבה מקרים בעלי השפעה על ביצועיהם של התקנים מוליכים למחצה.
תהליך המוליך למחצה לעיתים מתרחש בטמפרטורות גבוהות, וכתוצאה מכך יכולים להיווצר לחצים בתוך החומרים.
מודול המוליכים למחצה בפלטפורמת קומסול מאפשר מידול של המוליך למחצה ברמת ההתקן, ויצירת סימולציות מותאמות אישית המשלבות אפקטים פיזיקליים רבים.
מודול מכניקה מבנית - Structural Mechanics Module מבצע אנליזות עיבור-מאמץ קלאסיות עם יכולות מולטיפיזיקליות מלאות.
כולל יכולות דיפורמציה גדולה (דיפורמציות גאומטריות שאינן ליניאריות), קונכייה, קרן אור ומגע.
את כולן ניתן לצמד בחופשיות לתופעות פיזיקליות אחרות כגון אינטראקציית מבנה-זורם, אשר מגיעה ככלי מובנה במודול.
המודול כולל אנליזות שאינן ליניאריות במצבים שונים, כגון מצב סטטי, במרחב הזמן, במרחב התדר, מצב עצמי ועוד.
מודלים של חומרים שאינם ליניאריים נכללים כאשר משלבים עם מודול חומרים מבניים שאינם ליניאריים או מודול גיאומכניקה.